craciuncg/RoMedQA_v2 huggingface dataset:
Alegeți afirmațiile corecte:
1. din mezoderm se dezvoltă glanda hipofiză
2. din ectoderm se dezvoltă epidermul
3. din endoderm se dezvoltă vezica biliară
4. din mezoderm se dezvoltă mucoasa sistemului respirator
5. niciun răspuns corect
Răspuns corect: 23
Următoarele aspecte morfologice nu caracterizează rinichiul:
1. piramidele Malpighi prezintă papile renale
2. bazinetul se continuă cu calicele mici
3. fiecare nefron este alcătuit din corpusculul renal Malpighi și tub urinifer
4. corpusculii renali și, parțial, tubii colectori sunt prezenți în zona corticală renală
5. capsula glomerulară și tubii colectori formează corpusculul renal
Răspuns corect: 25
Următoarele afirmații despre timus sunt adevărate:
1. are structură similară cu a splinei, dar fără compartimentare în medulară și corticală
2. procesul de atrofiere a timusului începe după ce sistemul imun a ajuns la maturitate
3. secretă hormoni, numiți timocite, care controlează dezvoltarea limfocitelor T
4. este localizat anterior de ambele vene brahiocefalice
5. niciun răspuns corect
Răspuns corect: 24
Despre coloana vertebrală sunt adevărate afirmațiile:
1. protejează măduva spinării
2. coccigele este alcătuit din cele două oase coxale
3. prezintă curburi în plan frontal, numite lordoze
4. prima vertebră cervicală este numită atlas
5. niciun răspuns corect
Răspuns corect: 14
Selectați afirmațiile corecte referitoare la artera aortă:
1. în caz de leziune, oprirea sângerării se produce prin declanșarea mecanismelor hemostazei fiziologice
2. datorită elasticității, amortizează unda de șoc sistolică, transformând ejecția sacadată a sângelui din inimă în curgere continuă a acestuia prin artere
3. prin ramurile nepereche, vascularizează întreg sistemul digestiv localizat sub diafragmă
4. de la nivelul primului segment, care începe din ventriculul stâng, emite cele două artere coronare
5. traversează diafragma între canalul toracic, localizat anterior, și coloana vertebrală, localizată posterior
Răspuns corect: 24
Referitor la procesul realizat la nivelul membranei alveolo-capilare, sunt adevărate următoarele afirmații:
1. asigură difuziunea CO2 din sângele capilarelor pulmonare prin interstițiul pulmonar în aerul din alveolele pulmonare
2. asigură schimbul de gaze respiratorii între aerul atmosferic și aerul alveolar
3. asigură difuziunea oxigenului din aerul alveolar în sângele din capilarele bronșice
4. succede ventilația pulmonară și asigură oxigenarea sângelui
5. asigură transferul O2 din aerul alveolar spre sângele încărcat cu CO2 din capilare ale circulației mici
Răspuns corect: 145
Tubul digestiv secretă următorii hormoni:
1. insulină
2. colecistochinină
3. glucagon
4. secretină
5. niciun răspuns corect
Răspuns corect: 24
Lichidul cefalorahidian:
1. este prezent în ventriculul III din mezencefal
2. constituie aproximativ 1% din lichidul intracelular
3. este separat de alte lichide ale corpului prin stratul celulelor epiteliale
4. compoziția sa poate reflecta o stare fiziopatologică a sistemului nervos
5. niciun răspuns corect
Răspuns corect: 34
Care dintre următoarele afirmații privind calea optică sunt adevărate?
1. aria vizuală primară se află în lobul occipital, în jurul scizurii calcarine
2. se termină și în arii vizuale secundare sau asociative din lobul occipital
3. al doilea neuron al căii este reprezentat de celulele bipolare din retină
4. tracturile optice conțin fibre de la un singur glob ocular
5. al treilea neuron al căii se găsește în corpul geniculat medial din metatalamus
Răspuns corect: 12
Analizele unui bărbat indică următoarele: eritrocite 7 mil/mm3, hematocrit 55%, leucocite 7000/mm3. Următoarele afirmații sunt adevărate:
1. cauză posibilă ar fi hipoxia renală
2. pacientul este predispus la hemoragii
3. pacientul suferă de leucemie, care stimulează eritropoieza
4. pacientul este suspectat ca fiind fumător
5. niciun răspuns corect
Răspuns corect: 14
Spermatozoizii ajung în uretră trecând prin:
1. canalul deferent
2. canalul vezicii seminale
3. canalul ejaculator
4. glandele bulbo-uretrale
5. niciun răspuns corect
Răspuns corect: 13
Substanța albă a emisferelor cerebrale conține fibre comisurale care:
1. sunt reprezentate de corpul calos, trigonul cerebral și comisura albă anterioară
2. unesc cele două emisfere cerebrale
3. sunt reprezentate doar de corpul calos situat pe fața laterală a emisferelor cerebrale
4. leagă regiuni din aceeași emisferă cerebrală
5. unesc în ambele sensuri scoarța cerebrală cu centrii subiacenți
Răspuns corect: 12
Alegeți informația incorectă despre ovar:
1. este acoperit la suprafață de un epiteliu simplu
2. în medulară se găsesc fibre nervoase somatice
3. în medulară se află foliculi ovarieni în diferite faze de evoluție
4. în lipsa fecundației corpul galben involuează după 10 zile
5. niciun răspuns corect
Răspuns corect: 23
Următoarele afirmații referitoare la ciclul cardiac sunt corecte:
1. valvele tricuspidă și mitrală sunt închise în faza izovolumetrică și de ejecție a sistolei ventriculare
2. este însoțit de manifestări mecanice: șocul apexian și pulsul arterial
3. valvele semilunare se deschid la începutul diastolei izovolumetrice
4. produce manifestări acustice înregistrate grafic: sfigmograma
5. sistola atrială precede sistola ventriculară
Răspuns corect: 125
Următoarele pot fi funcții ale țesuturilor epiteliale:
1. conducerea impulsurilor electrice
2. excreția produșilor reziduali
3. mediu de schimb pentru nutrienți, gaze și produse reziduale între celule și capilare
4. transportul nutrienților, fluidelor, al mucusului sau al diverselor tipuri de particule
5. niciun răspuns corect
Răspuns corect: 24
Fibrele nervoase care conduc impulsuri nervoase de la limbă spre creier aparțin nervilor cranieni:
1. nervul III
2. nervul XII
3. un nerv cu originea aparentă la nivelul punții
4. nervul IX
5. niciun răspuns corect
Răspuns corect: 34
Un pacient a fost adus de către ambulanță în unitatea de primiri urgențe cu stop cardio-respirator. În urma investigațiilor se observă o placă aterosclerotică ce obstruează 90% din lumenul arterial al ramurii circumflexe, ceea ce a produs un infarct miocardic. Despre leziunile asociate acestei obstrucții putem afirma că:
1. zgomotul dub poate să fie diminuat
2. peretele lateral al ventriculului stâng este afectat
3. rata de filtrare glomerulară a pacientului este crescută datorită stazei venoase
4. peretele ventriculului drept este afectat
5. niciun răspuns corect
Răspuns corect: 12
Transmiterea impulsurilor de la receptorii organelor de simț este asigurată de:
1. nervii glosofaringian și facial, pentru sensibilitatea gustativă
2. nervul ce asigură și mimica, pentru impulsurile ce participă la menținerea echilibrului
3. nervul cohlear, care preia impulsurile provenite de la celulele ciliate ale organului Corti
4. nervul cu acțiune asupra vaselor de sânge și a viscerelor, care este responsabil și de simțul olfactiv
5. nervul optic, care are origine la nivelul foveei centrale
Răspuns corect: 13
Un neurotransmițător determină deschiderea canalelor de Na+ postsinaptice. Este adevărat că:
1. acetilcolina poate avea acest efect
2. ionii de Na+ traversează membrana în direcția în care sunt transportați de pompa de sodiu-potasiu
3. se produce potențial postsinaptic excitator
4. celula postsinaptică se repolarizează
5. niciun răspuns corect
Răspuns corect: 13
Referitor la rolul în patologie al leucocitelor, alegeți afirmațiile adevărate:
1. în cazul unei reacții alergice numărul de eozinofile poate fi crescut
2. în leucemie poate apărea un număr crescut de neutrofile sau limfocite
3. în mononucleoză infecțioasă apar monocite atipice
4. numărul de leucocite este de 7000 pe milimetru cub de sânge
5. niciun răspuns corect
Răspuns corect: 12
Despre molecula de hemoglobină sunt adevărate afirmațiile:
1. transportă 90% din CO2 sanguin
2. când leagă 2 molecule de oxigen, saturarea moleculei este de 50%
3. combinarea CO2 cu ionii de fier produce carbaminohemoglobina
4. un pH plasmatic scăzut reduce legarea oxigenului de moleculă
5. niciun răspuns corect
Răspuns corect: 24
Selectați răspunsurile false referitoare la glandele suprarenale:
1. produc hormoni responsabili de inhibiția sistemului reticulat activator ascendent
2. secreția medulosuprarenalei determină constricția bronhiilor
3. sexosteroizii contribuie, în special, la apariția și dezvoltarea caracterelor sexuale secundare, dar determină și limfopenie
4. secretă, la nivelul zonei corticale, un hormon care, prin fracțiunea sa liberă, crește concentrația acizilor grași liberi plasmatici
5. sunt glande endocrine pereche situate în regiunea lombară, la polul superior al rinichilor
Răspuns corect: 123
Țesutul conjunctiv elastic spre deosebire de cartilajul elastic:
1. intră în compoziția tunicii medii a aortei
2. conține fibre dispuse în fascicule parelele
3. se caracterizează prin flexibilitate
4. intră în structura laringelui
5. niciun răspuns corect
Răspuns corect: 12
Sucul pancreatic:
1. are de 10 ori mai puțini ioni de H decât o soluție neutră
2. are un pH neutru
3. are de 100 de ori mai mulți ioni de OH decât o soluție cu pH 6
4. are de 10 ori mai mulți ioni de H decât o soluție neutră
5. niciun răspuns corect
Răspuns corect: 13
Un pacient ajunge cu wheezing în serviciul de urgență. Cauza poate fi:
1. creșterea numărului de neutrofile
2. amigdalita
3. fixarea IgE pe suprafața mastocitelor
4. eliberarea prostaglandinelor
5. niciun răspuns corect
Răspuns corect: 34
Următoarele pot fi considerate asemănări între ficat și splină:
1. au aceeași sursă de vascularizație, trunchiul celiac
2. sunt organe cavitare cu rol în detoxifierea organismului
3. conțin monocite care fagocitează eritrocitele îmbătrânite
4. ambele au în structură țesut conjunctiv reticulat
5. niciun răspuns corect
Răspuns corect: 14
Despre hematopoieză sunt adevărate afirmațiile:
1. pentru globulele roșii, este stimulată eritropoietina eliberată de rinichi în condiții de oxigenare normală
2. asigură maturarea limfocitelor B și T
3. este un proces ce are loc și la nivelul unui os ce delimitează anterior mediastinul
4. se desfășoară la nivelul canalelor perforante ale oaselor dezvoltate prin osificare encondrală
5. este procesul de formare a celulelor sanguine în măduva osoasă roșie
Răspuns corect: 35
Ganglionul spinal:
1. este localizat pe traiectul rădăcinii senzitive a nervului spinal
2. este localizat atât pe traiectul rădăcinii posterioare cât și anterioare a nervului spinal
3. este localizat pe traiectul rădăcinii posterioare a nervului spinal
4. este localizat pe traiectul rădăcinii motorii a nervului spinal
5. este localizat pe traiectul rădăcinii anterioare a nervului spinal
Răspuns corect: 13
În urma unor analize de sânge o pacientă prezintă 6 milioane de eritrocite pe microlitru de sânge, 5000 de globule albe și 100000 de trombocite. Următoarele afirmații sunt false:
1. problemele de coagulare sunt excluse în cazul dat
2. se poate exclude diagnosticul de policitemie având în vedere că pacientul are prea puține eritrocite
3. numărul leucocitelor este anormal
4. pacientul poate avea probleme de coagulare
5. niciun răspuns corect
Răspuns corect: 12
Selectați afirmațiile adevărate, cu excepția:
1. și săculeții alveolari formează acinii pulmonari
2. factorii care influențează rata difuziunii gazelor prin membrana alveolo-capilară sunt direct proporționali cu grosimea membranei respiratorii
3. fenomenul de membrană Hamburger are loc la nivelul leucocitelor
4. presiunea parțială a CO2 în sângele din capilarele pulmonare este mai mare decât în aerul alveolar
5. în dreptul vertebrei toracale 4, traheea se împarte în două bronhii principale
Răspuns corect: 23
Alegeți afirmația corectă:
1. bulbii vestibulari sunt situați la baza labiilor mari
2. vaginul are un epiteliu pavimentos unistratificat
3. labiile mari sunt situate medial de labiile mici
4. pe cervix se inseră vaginul
5. niciun răspuns corect
Răspuns corect: 14
Osul sacru este:
1. articulat, la nivelul bazei, cu osul coxal
2. median, triunghiular, cu baza în sus
3. curb, în planul sagital, realizând lordoza sacrală
4. consecința fuziunii celor cinci vertebre sacrate
5. rezultatul fuziunii vertebrelor sacrate cu prima vertebră lombară și cu ultima vertebră coccigiană
Răspuns corect: 24
Alegeți afirmația corectă despre insulină:
1. crește transportul glucozei în țesutul adipos
2. este hormon anabolizant numai pentru metabolismul glucidic și lipidic
3. scade proteoliza hepatică
4. este secretată de celulele α din insulele Langerhans
5. niciun răspuns corect
Răspuns corect: 13
Hormonul antidiuretic (ADH):
1. este produs de lobul anterior al hipofizei
2. crește permeabilitatea pentru apă a membranei celulelor din peretele tubilor colectori
3. este secretat de cortexul glandelor suprarenale
4. este un hormon peptidic
5. niciun răspuns corect
Răspuns corect: 24
Legat de coarnele posterioare ale măduvei spinării este adevărat că:
1. lezarea lor conduce la paralizie
2. de aici iau naștere rădăcinile dorsale ale nervilor spinali
3. axonii interneuronilor formează tracturile ascendente
4. aici se termină tracturile descendente dinspre creier
5. niciun răspuns corect
Răspuns corect: 23
Absorbția intestinală se face astfel:
1. acizii grași cu lanț scurt de carboni trec liberi prin membrana celulelor intestinale
2. apa, sub acțiunea ADH-ului, este absorbită prin osmoză fără consum energetic
3. fructoza este absorbită în capilarele sanguine ale vilozităților intestinale
4. miceliile trec, prin difuziune, în celulele intestinale
5. niciun răspuns corect
Răspuns corect: 34
Privind valorile medii normale în urina finală:
1. Cl- cu valoarea de 5,3 g
2. Mg2+ cu valoarea de 150 mg
3. fosfor cu valoarea de 1-1,5 mg
4. creatinină cu valoarea de 1-2 mg
5. K+ cu valorea de 2-3,9 g
Răspuns corect: 125
Rădăcina dorsală a nervului spinal conține:
1. neuroni somatomotori
2. prelungiri celulipete scurte
3. prelungiri celulifuge cu diametrul mai mare de 2 μ
4. neuroni viscerosenzitivi
5. niciun răspuns corect
Răspuns corect: 34
Selectați asocierile corecte dintre mușchi și funcția lor:
1. coracobrahial - flexia și abducția brațului
2. biceps brahial - flexia și supinația antebrațului la nivelul articulației cotului
3. psoasul mare - flexia coapsei și flectarea trunchiului
4. mușchii interosoși dorsali - adducția degetelor
5. niciun răspuns corect
Răspuns corect: 23
Spermatocitele primare:
1. conțin jumătate din numărul de cromozomi(n)
2. rezultă din spermatogonii prin mitoză
3. formează prin mitoză spermatocitele secundare
4. sunt împinse spre interiorul tubului seminifer
5. niciun răspuns corect
Răspuns corect: 24
Alegeți afirmațiile adevărate:
1. în cazul sistemului nervos simpatic fibra preganglionară este lungă iar fibra postganglionară este scurtă
2. la nivelul axonilor amielinici potențialul de acțiune poate să apară în orice zonă a axolemei
3. membrana exterioară a meningelor spinale se numește arahnoida
4. reflexele miotatice sunt monosinaptice
5. niciun răspuns corect
Răspuns corect: 24
Selectați afirmațiile corecte privind potențialul membranar de repaus:
1. necesită activitatea pompei de Na+ și K+, care expulzeză din celulă 3 ioni de Na+ și reintroduce 2 ioni de K+
2. apare ca urmare a distribuției egale a sarcinilor de o parte și de alta a membranei celulare
3. necesită prezența intracelulară a unor molecule nedifuzibile, încărcate pozitiv
4. este determinat de activitatea canalelor de Na+ și K+ voltaj-dependente
5. sub acțiunea unui stimul, valoarea lui este redusă la un nivel critic numit potențial prag
Răspuns corect: 15
Următoarea afirmație despre vagin este falsă:
1. la limita dintre vagin și colul uterin se află himenul
2. elimină mucoasa endometrială în timpul menstruației
3. este organul genital cunoscut sub denumirea generică de vulvă
4. pereții săi conțin mușchi netezi și vase de sânge
5. niciun răspuns corect
Răspuns corect: 13
Despre glandele Brunner este adevărat că:
1. se găsesc în duoden
2. secretă mucus
3. secretă factor intrinsec
4. secretă tripsinogen
5. niciun răspuns corect
Răspuns corect: 12
La sfârșitul unei expirații normale, în plămâni se află următoarele volume și capacități pulmonare:
1. capacitatea vitală
2. volumul expirator de rezervă
3. volumul curent
4. capacitatea reziduală funcțională
5. niciun răspuns corect
Răspuns corect: 24
O femeie însărcinată în săptămâna 16 se prezintă la control ginecologic. La examenul ecografic se observă:
1. organele reproducătoare externe
2. păr fin la nivelul pielii (lanugo)
3. aspect neted al pielii
4. caracteristicile faciale
5. niciun răspuns corect
Răspuns corect: 14
Alegeți asocierile corecte:
1. ribozomi - sinteza glicoproteinelor
2. lizozomul - degradarea particulelor în mediul extracelular
3. mitocondrie - respirație celulară
4. mitocondrie - beta-oxidare
5. niciun răspuns corect
Răspuns corect: 34
Centrii nervoși de reglare a aportului alimentar sunt reprezentați de:
1. centrii foamei în hipotalamusul ventromedial
2. centrii sațietății în hipotalamusul lateral
3. centrii foamei în hipotalamusul lateral
4. porțiunea inferioară a trunchiului cerebral - pentru controlul mișcărilor propriu-zise din timpul alimentației
5. amigdala și câteva arii corticale ale sistemului limbic
Răspuns corect: 345
Precizați care dintre următoarele afirmații despre circulația sângelui sunt adevărate:
1. viteza de curgere a sângelui în vena cavă inferioară poate ajunge la o valoare de 200 mm/s
2. presiunea sângelui la vărsarea venelor cave în atriul drept este de 0 mmHg
3. debitul sangvin renal este de aproximativ 1200 ml/min
4. rezistența periferică maximă este la nivelul arteriolelor
5. niciun răspuns corect
Răspuns corect: 234
Centrifugarea sângelui:
1. se bazează pe sedimentarea hematiilor datorită greutății acestora dată mai ales de lanțurile de aminoacizi
2. se realizează cu un volum de sânge introdus într-un tub
3. este o acțiune ce permite determinarea procentului de hematii din volumul sanguin
4. este o metodă complexă de determinare a hematocritului
5. niciun răspuns corect
Răspuns corect: 23
În categoria fibrelor de proiecție din substanța albă a emisferelor cerebrale intră:
1. fibre talamo-corticale
2. axonii neuronilor din corpii geniculați externi
3. fibre corticonucleare
4. fibre corticospinale
5. niciun răspuns corect
Răspuns corect: 1234
Sângele venei porte transportă spre ficat:
1. chilomicroni
2. galactoză
3. lecitină
4. săruri biliare
5. niciun răspuns corect
Răspuns corect: 24
Despre hemostază se poate spune că:
1. începe în momentul lezării vasului
2. în ultima sa fază, se produc aderarea, agregarea și metamorfoza vâscoasă a plachetelor sangvine
3. oprește sângerarea în cazul lezării arterelor mari
4. se desfășoară în doi timpi, trombocitele intervenind în fiecare dintre aceștia
5. presupune formarea spontană a monomerilor de fibrină în timpul fazei a III-a a procesului de coagulare
Răspuns corect: 14
Alegeți afirmațiile adevărate cu privire la efectele SNV asupra diferitelor organe:
1. efectul stimulării simpatice asupra pancreasului este de inhibare a secreției exocrine
2. efectul stimulării simpatice asupra glandei lacrimale are ca și efect creșterea secreției
3. efectul stimulării parasimpatice asupra forței de contracție a inimii este de diminuare a acesteia
4. efectul stimulării parasimpatice asupra vaselor de sânge are ca și efect dilatarea tuturor teritoriilor vasculare
5. efectul parasimpaticului asupra sfincterului vezical intern este de relaxare
Răspuns corect: 15
Referitor la reflexul de retragere, este adevărat că:
1. în butonii terminali ai neuronilor din cornul anterior al măduvei se deschid canalele de calciu voltaj-dependente
2. neurotransmițăorul care se eliberează este descompus de colinesterază
3. neurotransmițătorul care se eliberează este recuperat prin endocitoză
4. axonii neuronilor din cornul posterior al măduvei formează nervi eferenți
5. niciun răspuns corect
Răspuns corect: 12
Referitor la edeme este adevărat că:
1. apar în urma excreției crescute de lichide din insuficiența renală
2. pot să apară în caz de malnutriție
3. reprezintă o cantitate mare de lichide acumulate intracelular
4. pot să apară datorită stazei produse de insuficiența cardiacă
5. niciun răspuns corect
Răspuns corect: 24
În alcătuirea viscerocraniului participă următoarele oase, cu excepția:
1. lacrimal
2. mandibulă
3. etmoid
4. sfenoid
5. vomer
Răspuns corect: 34
Despre căile respiratorii sunt adevărate afirmațiile:
1. faringele prezintă comunicări cu fosele nazale și cavitatea bucală
2. laringele se continuă cu traheea, care se bifurcă la nivelul vertebrei C4
3. cavitatea nazală este localizată sub palatul dur
4. cavitatea pleurală conține lichid pleural ce dezvoltă o presiune negativă
5. bronhiile principale pătrund în plămân prin hil
Răspuns corect: 15
Neuronii din coarnele posterioare ale măduvei spinării:
1. pot constitui deutoneuronul pentru calea sensibilității tactile protopatice ca și pentru sensibilitatea proprioceptivă kinestezică
2. pot emite axoni care se poziționează în cordoanele laterale de aceeași parte și de partea opusă
3. pot dace parte din arcurile reflexe medulare somatice guvernate de legile lui Pflüger
4. pot reprezenta deutoneuronul pentru calea sensibilității proprioceptive de control a mișcării
5. pot face parte din structura arcului reflex miotatic
Răspuns corect: 234
Dacă molecula de hemoglobină este saturată 50% cu oxigen, următoarele afirmații sunt corecte:
1. această saturație corespunde sângelui din vena cavă superioară
2. ionii de fier din structura hemoglobinei pot lega 50% CO2
3. de molecula de hemoglobină sunt legate două molecule de oxigen
4. 50% din oxigen este dizolvat fizic în plasmă
5. niciun răspuns corect
Răspuns corect: 13
Următoarele procese sunt stimulate de insulină:
1. transportul de glucoză în țesutul adipos și mușchi
2. glicogenoliza și gluconeogeneza hepatică
3. glicoliza aerobă în mușchi, cu formare de ATP
4. captarea aminoacizilor în mușchi și proteoliza hepatică
5. lipoliza și sinteza enzimelor lipogenetice în țesutul adipos
Răspuns corect: 13
O rază luminoasă care pătrunde în globul ocular parcurge, în ordine, următoarele:
1. pupilă - cristalin - compartiment posterior - celule cu conuri și bastonașe
2. cornee - cristalin - umoare vitroasă - retină
3. cornee - compartiment anterior - compartiment posterior - camera posterioară - umoarea vitroasă
4. coroida - camera anterioară - compartiment posterior - foveea centrală
5. niciun răspuns corect
Răspuns corect: 12
Colesterolul:
1. este precursorul hormonilor secretați de glanda suprarenală
2. din sânge este diminuat sub acțiunea hormonilor tiroidieni
3. se găsește în constituția chilomicronilor
4. absorbit la nivel intestinal ajunge la ficat prin artera hepatică
5. se găsește în structura membranelor celulare
Răspuns corect: 235
Adrenalina poate avea următoarele efecte:
1. frecvență cardiacă de 100 bătăi/min
2. tensiune arterială sistolică de 150 mmHg
3. debit cardiac de 7 l/min
4. scăderea vitezei de conducere în miocard
5. niciun răspuns corect
Răspuns corect: 123
Despre secreția exocrină pancreatică putem afirma că:
1. enzimele sale descompun macromoleculele printr-un proces de deshidratare
2. se află sub controlul intestinului subțire
3. se află sub controlul unui nerv cranian cu originea aparentă între bulbul rahidian și punte
4. au un efect hiperglicemiant
5. niciun răspuns corect
Răspuns corect: 24
Dănuț s-a înțepat din greșeală cu un ac și îi curge puțin sânge. Selectați afirmațiile corecte:
1. senzația de durere a fost percepută atât în stratul papilar, cât și în cel reticular al dermului
2. hemoragia a fost cauzată de lezarea unui vas de sânge aparținând epidermului
3. stimulul este perceput în aria cerebrală senzitivă aflată anterior de șanțul central
4. la tamponarea ușoară a rănii cu un șervețel, corpusculul Meissner este stimulat
5. niciun răspuns corect
Răspuns corect: 14